**VISPĀRĪGĀ VIENOŠANĀS**

par degvielas piegādi Daugavpils pilsētas pašvaldības iestādēm un kapitālsabiedrībām

Daugavpilī, 2017.gada 16.janvārī

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punkta un Domes 2017.gada 5.janvāra rīkojuma Nr.5 „Par pilnvarojumu noslēgt vispārīgās vienošanās” pamata, (turpmāk – **Pasūtītājs)**, no vienas puses, un

**SIA “Latvijas nacionālā naftas kompānija”**, reģ.Nr.40003497879, juridiskā adrese: Jelgavas iela 2A, Daugavpils, tās valdes locekļa **Dmitrija Petrova** personā, kurs rīkojas uz Statūtu pamata (turpmāk – **Piegādātājs)**,no otras puses, (abi kopā – Puses),

pamatojoties uz Piegādātāja atklātajamkonkursam „Degvielas piegāde Daugavpils pilsētas pašvaldības iestādēm un kapitālsabiedrībām”, identifikācijas numurs DPD 2016/188, (turpmāk – konkurss) iesniegto piedāvājumu,

ņemot vērā Daugavpils pilsētas domes Iepirkuma komisijas 2017.gada 2.janvāra lēmumu (prot.Nr.4) konkursa 2.DAĻĀ: “Dīzeļdegviela”, Publisko iepirkumu likuma 1. panta 15. punktu un 65. pantu, noslēdz Vispārīgo vienošanos (turpmāk – Vienošanās) par turpmāk minēto:

1. **Vienošanās priekšmets** ir degvielas piegāde tām Daugavpils pilsētas pašvaldības budžeta iestādēm un kapitālsabiedrībām (turpmāk – Lietotāji), kuras bija pieteiktas konkursā un norādītas Vienošanās pielikumā.
2. Degvielas piegāde notiek atbilstoši pretendenta konkursam iesniegtajam tehniskajam piedāvājumam (1.pielikums), Finanšu piedāvājumam un tam pievienotajam paredzamās līgumcenas aprēķinam katrai iestādei un kapitālsabiedrībai (2.pielikums).
3. Parakstot Vienošanos Piegādātājs iegūst tiesības slēgt degvielas piegādes līgumus ar Lietotājiem, bet Lietotāji prasīt šāda līguma noslēgšanu. Degvielas piegādes līgumi ar Lietotājiem slēdzami tādā redakcijā, kāda noteikta Vienošanās 3.pielikumā. Pieļaujamas nebūtiskas korekcijas un atkāpes, kas neietekmē līguma būtību.
4. Kopējais prognozējamais iegādājamais ***dīzeļdegvielas*** apjoms Vienošanās darbības termiņa laikā ir **419 261 litri**.
5. Kopējā paredzamā līgumcena atbilstoši Piegādātāja finanšu piedāvājumam sastāda **EUR 306 857,13** (trīs simti seši tūkstoši astoņi simti piecdesmit septiņi *euro* un 13 centi) bez PVN.
6. Katrs Lietotājs patstāvīgi norēķinās par iegādāto degvielu.
7. Degvielas cena ir vienāda ar degvielas mazumtirdzniecības cenu. Atlaide katram degvielas litram ir nemainīga (fiksēta) visā Vispārīgās vienošanās darbības laikā.
8. Piegādātājs nodrošina fiksētu atlaidi katram iegādātajam *dīzeļdegvielas* litram **EUR 0,0750** (nulle *euro* 0,0750 centi)apmērā bez pievienotās vērtības nodokļa.
9. Pasūtītājam nav pienākums Vienošanās darbības laikā patērēt visu plānoto degvielas apjomu.
10. Katram Lietotājam ir tiesības prasīt pārdot papildu degvielas apjomu, kas nepārsniedz **10 % (desmit procentus)** no kopējā maksimāli prognozētā apjoma ar konkursā piedāvāto fiksēto atlaidi.
11. Vienošanās stājas spēkā **2017.gada 16.janvārī** un ir spēkā vienu gadu, līdz **2018.gada 15.janvārim.**
12. Degvielas piegādes līgumi tiek slēgti uz Vienošanās darbības termiņu.
13. Puses var izbeigt šo Vienošanos ierakstītā pasta sūtījumā ar paziņojuma par izsniegšanu nosūtot informatīvu vēstuli otrai Pusei divus mēnešus iepriekš.

Pielikumā: 1. Tehniskais piedāvājums;

2. Finanšu piedāvājums;

3. Degvielas piegādes līguma projekts;

**PASŪTĪTĀJS: PIEGĀDĀTĀJS:**

**Daugavpils pilsētas dome SIA „Latvijas nacionālā naftas kompānija”**

reģ.Nr.90000077325 reģ.Nr. 40003497879

K.Valdemāra ielā 1, Daugavpilī, LV-5401 Jelgavas iela 2A, Daugavpils, LV-5404

AS SWEDBANK SEB banka

Kods: HABALV 22 Kods: UNLALV 2X

Konts: LV69 HABA 0001 4020 4125 0 Konts: LV05 UNLA 0002 0514 6991 4

Domes izpilddirektore Valdes priekšsēdētājs

I.Goldberga D.Petrovs